Pasūtītāja Līguma reģistrācijas Nr.\_\_\_\_\_\_\_\_\_\_\_\_

Izpildītāja Līguma reģistrācijas Nr.\_\_\_\_\_\_\_\_\_\_\_\_

IEPIRKUMA LĪGUMS

PAR VAKCĪNU PIEGĀDI

Rīgā 2016.gada \_\_\_.martā

**SIA „Rīgas 1.slimnīca”**, tās valdes priekšsēdētāja A.Pavāra personā, kurš rīkojās saskaņā ar Statūtiem un 2016.gada pilnvaru Nr.1-85, turpmāk tekstā saukts Pasūtītājs, no vienas puses, un

**SIA „Vakcīna”,** kuru uz pārstāv valdes loceklis Aleksandrs Zuments, kurš rīkojās uz Statūtu pamata, turpmāk tekstā saukts Izpildītājs, no otras puses,

bet abi kopā turpmāk līguma tekstā saukti Līdzēji, apzinādamies savas darbības juridisko nozīmi un sekas, kā arī būdamas neviena nepiespiestas, bez maldības, viltus un spaidiem, vadoties pēc Latvijas Republikā spēkā esošajiem normatīviem aktiem, saskaņā ar LR “Publisko iepirkumu likumu”, un pamatojieties uz iepirkuma procedūras „Vakcīnu piegāde”(ID Nr. R1S 2016/5) nosacījumiem un rezultātiem, turpmāk tekstā iepirkums, noslēdz sekojošu līgumu:

#### 1.Līguma priekšmets

# Pasūtītājs pasūta un Izpildītājs piegādā vakcīnas, saskaņā ar Tehnisko un finanšu piedāvājumu (1. pielikums) (turpmāk - preces).

1.2. Līguma 1.pielikumā norādītie preces daudzumi nepieciešamības gadījumā var tikt mainīti atbilstoši faktiskajam izlietojumam, Pasūtītāja vajadzībām vai grozījumiem normatīvajos aktos. Pasūtītājs ir tiesīgs neveikt vakcīnu iegādi vai atteikties no tās, pamatojoties uz faktisko nepieciešamību vai spēkā esošajiem normatīvajiem aktiem.

## **2. Līgumcenas un līguma summa**

2.1. Līguma summa bez PVN (turpmāk - PVN) ir līdz EUR 41 999.99 (*četrdesmit viens tūkstotis deviņi simti deviņdesmit deviņi euro un 99 centi*), PVN 12% EUR 5 040.00 (*pieci tūkstoši četrdesmit euro un 00 centi)*, kopējā līguma summa ar PVN ir EUR 47 039.99 (*četrdesmit septiņi tūkstoši trīsdesmit deviņi euro un 99 centi)*.

2.2. Preces cena ietver visus ar Līguma izpildi saistītos nodokļus un Piegādātāja saistošos izdevumus, tai skaitā izdevumus par Preces piegādi un apmaiņu, atbilstoši Līguma nosacījumiem.

2.3. Izpildītājs apņemas necelt pretenzijas, gadījumā, ja preču apjoms un attiecīgi summa netiks apgūta pilnā apmērā.

**3. Preces piegādes kārtība un termiņi**

3.1. Izpildītājs apņemas piegādāt līguma 1.pielikumā minēto preci 3 (trīs) darba dienu laikā pēc Pasūtītāja pasūtījuma saņemšanas uz e-pastu*.*

3.2. Izpildītājs šai līgumā minēto preci nogādā ar savu transportu un uzņemas visus ar piegādi saistītos izdevumus.

3.3. Par preces piegādi līgumā noteiktajā termiņā Izpildītājs iesniedz pavadzīmi, kurā Izpildītājs norāda šī līguma numuru.

**4. Preces kvalitāte**

4.1.Izpildītājs apņemas piegādāt reģistrētu preci pienācīgā kvalitātē un atbilstošā iepakojumā.

4.2. Preces derīguma termiņam piegādes brīdī ir jābūt ¾ (trīs ceturtdaļas) no kopējā derīguma termiņa.

4.3. Izpildītājs atbild par piegādātās preces kvalitāti līdz tās derīguma termiņa beigām, ar nosacījumu, ka Pasūtītājs ievēro glabāšanas noteikumus.

4.4. Precei jābūt iepakotai atbilstoši ražotājas valsts standartiem vai tehnisko noteikumu prasībām, kas nodrošina nemainīgu preces kvalitātes saglabāšanu tās pārvadāšanas un glabāšanas laikā.

4.5. Ja nepieciešams, Precēm ir jābūt iepakotām termokonteineros, ievērojot marķējumā norādīto temperatūras režīmu. Katram termokonteineram vai aukstumsomai, kurā tiek transportētas preces, ir jābūt tehniski nodrošinātiem ar tehniski pārbaudītiem termometriem vai ierīcēm (termoindikatoram, termogrāfam u.c.) temperatūras izmaiņu reģistrēšanai.

4.6. Katram Preces iepakojumam jābūt pievienotai Latvijas Republikā Zāļu valsts aģentūras apstiprinātai lietošanas instrukcijai latviešu valodā.

4.7. Izpildītājs atbild par piegādātās preces kvalitāti un sedz Pasūtītājam visus ar dokumentiem pierādītos ar preces neatbilstību kvalitātei saistītos zaudējumus.

4.8. Prece jābūt reģistrētai Latvijas Republikas Zāļu reģistrā jeb Eiropas Savienības Centrālajā Zāļu reģistrā.

4.9. Precei jābūt Eiropas Ekonomiskās zonas valstīs apstiprināti sertifikāti (OCARB) saskaņā ar MK noteikumu 416. "Zāļu izplatīšanas un kvalitātes kontroles kārtība" 107. un 108. punktam

4.10. Pretenzijas par kvalitāti Pasūtītājs iesniedz Izpildītājam šādā kārtībā:

4.10.1. ja, pieņemot preci, Pasūtītājs iztrūkumu, preces bojājumu vai cita veida preces vai preces uzglabāšanas neatbilstību līguma noteikumiem un pavaddokumentiem, Pasūtītājs par iztrūkumu vai neatbilstības faktu 2 (divu) darba dienu laikā no preces faktiskā saņemšanas brīža rakstveidā (pa faksu un e-pastā) un telefoniski paziņo Izpildītājam;

4.10.2. ja Izpildītājs, pēc rakstveida paziņojuma saņemšanas, 2 (divu) darba dienu laikā neierodas pie Pasūtītāja sastādīt aktu, tad akts tiek sastādīts bez Izpildītāja klātbūtnes;

4.11. Izpildītājs 3 (trīs) darba dienu laikā pēc akta saņemšanas aizvieto bojātās vai sajauktās preces vai preces, kas nav piegādātas atbilstoši līguma nosacījumiem, ar jaunām precēm. Pasūtītājs nesedz izdevumus, kas saistīti ar bojāto vai sajaukto preču aizvietošanu ar jaunām precēm.

4.12. Ja līguma darbības laikā beidzas preces reģistrācija un prece netiek pārreģistrēta, vai iestājas tādi apstākļi, ka preces ražotāja vainas dēļ, vai citu apstākļu dēļ nav iespējams nodrošināt preces pieejamību tirgū, Piegādātājs par minēto faktu, vismaz 3 (trīs) mēnešus iepriekš, rakstveidā brīdina Pasūtītāju.

5. Norēķinu kārtība

5.1. Pasūtītājs veic pasūtījuma apmaksu **30 dienu** laikā pēc pavadzīmes saņemšanas, kura noformēta atbilstoši līguma prasībām, iesniegta līgumā noteiktajā termiņā un atbilst Pasūtītāja pasūtījumam. Veicot maksājumus, Pasūtītājs un Izpildītājs pieņem, ka maksājums ir izdarīts ar dienu, kad Pasūtītājs ir pārskaitījis naudu uz Izpildītāja kontu, ko apliecina attiecīgais maksājuma uzdevums.

5.2. Maksājumus Pasūtītājs veic ar pārskaitījumu Izpildītāja uzrādītajā bankas norēķinu kontā.

**6. Līdzēju atbildība**

6.1. Par līguma saistību izpildi Līdzēji ir materiāli atbildīgi saskaņā ar šī līguma noteikumiem.

6.2. Ja samaksa nav veikta norādītajā termiņā, Pasūtītājs Izpildītājam maksā līgumsodu 0,1% apmērā no nesamaksātās summas par katru nokavēto dienu, bet ne vairāk kā 10 (desmit) % no laikā nesamaksātas summas. Visi maksājumi bez iepriekšēja brīdinājuma tiek novirzīti līgumsoda samaksā un tikai pēc tam tiek ieskaitīti pamatparādā.

6.4. Ja Izpildītājs neveic preces piegādi Līgumā noteiktajos termiņos, Izpildītājs maksā līgumsodu0,1% apmērā no nepiegādātās preces summas par katru nokavēto dienu, bet ne vairāk kā 10 (desmit) % no līguma summas.

6.5. Līgumsoda samaksa neatbrīvo Līdzējus no saistību izpildes.

**7. Nepārvaramā vara**

* 1. Ja viens vai otrs Līdzējs nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, militārās akcijas, blokāde, valsts varas vai pārvaldes institūciju pieņemti lēmumi, vai nepārvaramās varas rezultātā iestājusies nespēja piegādāt Preci, tad saistību izpildes termiņš, Līdzējiem rakstiski vienojoties, tiek pagarināts par laiku, kas vienāds ar minēto apstākļu izraisīto aizkavēšanos, ja Pasūtītājs šādu aizkavēšanos akceptē.
  2. Ja šie apstākļi turpinās ilgāk nekā 30 (trīsdesmit) dienas, jebkurš no Līdzējiem ir tiesīgs atteikties no savām līgumsaistībām un neviens no Līdzējiem nav tiesīgs prasīt zaudējumu atlīdzināšanu.
  3. Līdzējam, kuram kļuvis neiespējami izpildīt saistības minēto apstākļu dēļ, 5 (piecu) kalendāro dienu laikā rakstiski paziņo otram Līdzējam par šādu apstākļu rašanos vai izbeigšanos. Līdzēju pienākums ir pienācīgi apliecināt šādu apstākļu esamību.
  4. Par nepārvaramu varu netiek uzskatīts tiesas lēmums par Izpildītāja maksātnespējas procesa ierosināšanu vai tamlīdzīgi valsts institūciju lēmumi, kas būtiski ietekmē Izpildītāja komercdarbību no tā atkarīgu iemeslu dēļ.

**8. Līguma grozīšanas un izbeigšanas kārtība**

8.1. Katrs no Līdzējiem var izbeigt līgumu pirms termiņa, ja kāds no Līdzējiem nepilda savas līgumā noteiktās saistības, ar noteikumu, ka vainīgajam Līdzējam šajā gadījumā ir pienākums atlīdzināt otram Līdzējam ar saistību neizpildi un līguma laušanu radušos zaudējumus.

8.2. Katram no Līdzējiem ir tiesības vienpusēji izbeigt šo Līgumu, rakstiski par to brīdinot otru pusi 30 (trīsdesmit) dienas iepriekš.

8.3. Pasūtītājs nekavējoties var izbeigt līgumsaistības, ja:

8.3.1. Izpildītājs nepilda līguma noteikumus;

8.3.2. Izpildītājs atsakās vai neņem vērā prasību izpildīt pamatotus Pasūtītāja norādījumus;

8.3.4. Izpildītājs nepiegādā preces līgumā minētajā termiņā.

8.4. Ja tiek grozīti normatīvie akti, kas maina vakcīnu piegādes, apmaksas vai vakcinācijas kārtību, t.sk., atceļ kādu no vakcinācijām izdarot grozījumus 2000.gada 26.septembra Ministru kabineta noteikumos Nr.330 „Vakcinācijas noteikumi”, Izpildītājam ir pienākums parakstīt attiecīgos Pasūtītāja sagatavotos Līguma grozījumus.

**9. Strīdu izskatīšanas kārtība**

Līdzēju domstarpības, kas saistītas ar līguma izpildi, tiek risinātas vienošanās ceļā. Vienošanās tiek noformēta tikai rakstiski. Gadījumā, ja Līdzēji nevienojas, tad strīdu nodod izskatīšanai tiesā Latvijas Republikas normatīvajos aktos paredzētajā kārtībā.

**10. Līguma darbības termiņš**

Šis līgums ir stājās spēkā parakstīšanas brīdi un ir spēkā 12 (divpadsmit) kalendāros mēnešus vai līdz brīdim Līguma 2.1.punktā noteikta Līgumsumma.

**11. Papildus noteikumi**

11.1. Neviens no Līdzējiem nedrīkst nodot savas tiesības, kas saistītas ar šī līguma izpildi, trešajai personai bez citu Līdzēju rakstiskas piekrišanas.

11.2. Visas izmaiņas un papildinājumi, kas saistīti ar šo līgumu, ir spēkā tikai tādā gadījumā, ja tie ir noformēti rakstveidā un apstiprināti ar visu Līdzēju pilnvarotu pārstāvju parakstiem un zīmogiem.

11.3. Gadījumos, kas nav paredzēti šajā līgumā, Līdzēji rīkojas saskaņā ar spēkā esošiem Latvijas Republikas tiesību aktiem.

11.4. Līdzēju juridiskās adreses vai bankas rekvizītu maiņas gadījumā, Līdzēju pienākums ir septiņu dienu laikā paziņot visiem Līdzējiem.

11.5. Līgums sastādīts divos eksemplāros, no kuriem viens eksemplārs glabājās pie Pasūtītāja un otrs eksemplārs pie Izpildītāja.

**Rekvizīti:**

|  |  |
| --- | --- |
|  |  |
| Pasūtītājs  Nosaukums: Rīgas PSIA Rīgas 1.slimnīca  Reģ. Nr. 40003439279  Adrese: Bruņinieku ielā 5,  Rīga, LV 1001  Tālrunis: 67366375  Fakss: 67315455  administracija@1slimnica.lv  Bankas nosaukums: A/s Citadeles banka  Norēķinu konts: LV12PARX0006054590785 | Izpildītājs  Nosaukums: SIA „Vakcīna”  Reģ.Nr. 40003551465  Adrese: Lielvārdes iela 68, Rīga, LV-1006  Tālrunis: 67582948  Fakss: 67587771  e-pasts: Aleksandrs@vakcina.lv  Bankas nosaukums: AS Swedbank  Norēķinu konts: LV80HABA0551000812310 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētājs  asoc.prof. Andrejs Pavārs | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes loceklis  A.Zuments |

1.pielikums

**Tehniskais un finanšu piedāvājums**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| *N.p.k.* | *Vakcīnas nosaukums* | *Forma* | *Deva* | *Plānotais apjoms vienam gadam\** | *Kvalitātes prasības* | *Vakcīnas  reģistrācijas Nr.* | *Vakcīnas reģistrācijas derīguma termiņš (datums)* | *Ražotājs* | *Ražotāja  dotais preces nosaukums* | *Piedāvātās Vakcīnas atbilstība Kvalitātes prasībām* | *Preces  cena par vienu vienību bez PVN EUR* | *Kopējā preces summa par plānoto apjomu bez PVN EUR\** |
| 1 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
|  | Vakcīna pret ērču encefalītu pieaugušiem | šķīd.pilnšļ. | 0,5 ml | 550 | Inaktivēta ērču encefalīta vīrusa vakcīna. Imunizācijas deva 0,5 ml, satur 2,4 mg inaktivēta ērču encefalīta vīrusa celma. | 05-0603 | Uz neierobežotu laiku | Pfizer | Tico Vac 0.5ml | Atbilst | 23.90 | 13145.00 |
|  | Vakcīna pret ērču encefalītu bērniem | šķīd.pilnšļ | 0,25ml | 300 | Inaktivēta ērču encefalīta vīrusa vakcīna. Imunizācijas deva 0,25 ml, satur 1,2 mg inaktivēta ērču encefalīta vīrusa celma. Ievadāma no 1 gadu vecuma līdz 16 g.v. | 05-0602 | Uz neierobežotu laiku | Pfizer | Tico Vac 0.25ml | Atbilst | 22.80 | 6840.00 |
|  | Vakcīna pret gripu pieaugušiem | šķīd.pilnšļ | 0,5 ml | 200 | Imunizējošie antigēni, atbilstoši PVO rekomendācijām Ziemeļu puslodei. 2015-2016.g. gripas sezonai. | 07-0162 | Uz neierobežotu laiku | Sanofi Pasteur | Vaxigrip | Atbilst | 4.30 | 860.00 |
|  | Vakcīna pret gripu bērniem | šķīd.pilnšļ | 0,25ml | 20 | Imunizējošie antigēni, atbilstoši PVO rekomendācijām Ziemeļu puslodei. 2016.-2017.g. gripas sezonai. | 07-0162 | Uz neierobežotu laiku | Sanofi Pasteur | Vaxigrip | Atbilst | 4.30 | 86.00 |
|  | Vakcīna pret A vīrushepatītu bērniem | šķīd.pilnšļ | 0,5 ml | 20 | Inaktivēta A vīrushepatīta vakcīna bērniem. | 96-0351 | Uz neierobežotu laiku | GSK | Havrix 720 ELISA | Atbilst | 15.32 | 306.40 |
|  | Vakcīna pret A vīrushepatītu pieaugušiem | šķīd.pilnšļ | 1,0 ml vai 0,5 ml | 20 | Inaktivēta A vīrushepatīta vakcīna pieaugušiem. | 02-0026 vai  97-0193 | Uz neierobežotu laiku | GSK  vai Sanofi Pasteur | Havrix 1440 ELISA vai Avaxim | Atbilst | 25.48 | 509.60 |
|  | Vakcīna pret B vīrushepatītu pieaugušajiem | šķīd.pilnšļ | 1,0 ml | 20 | Pēc rekombinantās DNS tehnoloģijas radīta B vīrushepatīta vakcīna. Imunizējošais antigēns – HBsAg 20 mg. | 02-0249 | Uz neierobežotu aliku | GSK | Engerix B 1.0 | Atbilst | 11.71 | 234.20 |
|  | Vakcīna pret A un B hepatītu pieaugušajiem | šķīd.pilnšļ | 1,0 ml | 20 | Kombinēta vakcīna pret A un B vīrushepatītu. | EU/1/96/020/007 | Uz neierobežotu laiku | GSK | Twinrix adult | Atbilst | 33.39 | 667.80 |
|  | Pneimokoku polisaharīdu vakcīna | Šķīdums injekcijai pilnšļircē | 0,5 ml | 15 | Pneimokoku polisaharīdu konjugēta vakcīna (13-valenta, adsorbēta) | EU/1/09/590/002 | Uz neierobežotu laiku | Pfizer | Prevenar 13 | Atbilst | 54.49 | 817.35 |
|  | Vakcinācija dzemdes kakla vēža profilaksei | Šķīdums injekcijai pilnšļircē | 0,5 ml | 3 |  | EU/1/15/1007/002 | Uz neierobežotulaiku | MSD | Gardasil | Atbilst | 124.04 | 372.12 |

\* **plānotais apjoms ir aprēķināts provizoriski, faktiski nepieciešama pakalpojuma apjoms 12 mēnešos var atšķirties no šeit uzrādītā. Līgumsumma nepārsniegs EUR 41 999.99 bez PVN.**